เมื่อวานไข้ขึ้นไม่รู้เพราะนอนเปิดแอร์แล้วผมเปียกๆตรงโคนผมนิดหน่อยค่ะ ทานยาพาราแล้วฟ้าทลายโจรไปแล้วไข้เหมือนจะลดลง ตื่นมาปวดเมื่อตัว หัวใจเต้นเร็ว พอยืนขึ้นรู้สึกวิงเวียน หนูเป็นอะไรแน่คะ
สวัสดีครับ อาการปวดกล้ามเนื้อ หัวใจเต้นเร็ว มักเกิดร่วมกับไข้ได้ครับ เนื่องจากเป็นภาวะที่ร่างกายกำลังต่อสู้กับสิ่งแปลกปลอมภายใน เช่น การติดเชื้อ ซึ่งมักจะเป็นไวรัส เช่น ไข้หวัด จึงควรพักผ่อนให้มากๆ หลีกเลี่ยงอากาศเย็นจัด หรือ ร้อนจัด และไม่ควรลุกเร็วจนเกินไป เพราะจะทำให้ร่างกายปรับความดันโลหิตไม่ทัน จนทำให้เกิดอาการวิงเวียนดังกล่าวได้ครับสำหรับอาการของโควิด 19 นั้น ผู้ป่วยจะมีอาการไข้สูง ไอ หายใจหอบเหนื่อย ดังนั้น ในกรณีนี้ ยังไม่เข้าข่ายโรคนี้ครับ และในเมื่ออาการไข้เริ่มดีขึ้น ก็ขอแนะนำให้นอนพักต่อไป ซึ่งโดยมากอาการก็น่าจะดีขึ้นใน 3-4 วันครับอย่างไรก็ดี หากยังมีไข้สูง หรือ หายใจหอบเหนื่อย ก็ควรพบแพทย์เพื่อทำการตรวจรักษาต่อไปครับ